Saga tónlistarinnar , Íslensk tónlist 1100 - 1800 14. janúar kl. 16:30 - 18:00 Forsíða Nýverið kom út bókin Tónlist liðinna alda , þar sem Árni Heimir Ingólfsson rekur tónlistarsögu Íslands frá 1100 - 1800 gegnum nótnahandrit sem varðveitt eru á söfnum á Íslandi og erlendis . Árni Heimir mun segja frá rannsóknum sínum á íslenskri tónlistarsögu , en þar leynist ýmislegt áhugavert sem komið hefur í ljós á síðustu árum . Bókin hlaut nýverið fimm stjörnu dóm hjá Jónasi Sen í Fréttablaðinu , með niðurstöðunni " Frábær bók með miklum fróðleik um íslenska tónlistarsögu " . Árni Heimir Ingólfsson er tónlistarfræðingur og listrænn ráðgjafi Sinfóníuhljómsveitar Íslands . Hann lauk doktorsprófi frá Harvard-háskóla árið 2003 og hefur síðan starfað að tónlistarmálum með ýmsum hætti , m.a. sem píanóleikari , kórstjóri og fræðimaður . Hann hefur hlotið Íslensku tónlistarverðlaunin í tvígang og verið tilnefndur til Íslensku bókmenntaverðlaunanna tvisvar sinnum . Á yfirstandandi skólaári er hann Fulbright-gestafræðimaður við Yale-háskólann í Bandaríkjunum . Í tengslum við kynninguna verður bókin Tónlist liðinna alda til sölu á sérstöku tilboðsverði , kr. 7000 . Allir eru velkomnir . Aðgangseyrir 500 kr. sem greiðist í reiðufé við innganginn Staður og stund : Hæðargarður 31 , kl. 16:30 þriðjudaginn 14. janúar 2020 .